《白家池亭》
宋代·董嗣杲

白傅流风尚可寻，炉峰蓊紫掩天阴。
石埋遗像丹青落，泉绕虚堂岁月深。
老木寒拖千谷翠，小莲凉矗两池金。
挑包知是何方侣，空论能参惠远心。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。